વડનગરનું રેલમથક મોટું બનાવવાનું કામ ચાલુ છે. શહેરમાં મસમોટી ‘ચા’ની કીટલી પણ મૂકવામાં આવશે. વડનગરમાં ૨૭,૭૯૦ની વસ્તીમાંથી ૮,૧૫૪ પ્રજાજનો નિરક્ષર છે. માત્ર ૨૯.૩ ટકા લોકો. વડનગરમાં ‘સફાઈકામ’ કરવાવાળા દલિતો છે. ઘણાં દલિતકુટુંબો ‘કચરો-ભંગાર’ ભેગો કરી વીણવા-વેચવાના ‘ધંધા’માં રોકાયેલાં છે. અન્ય લોકો કડિયાકામ છૂટક મજૂરીમાં રળે છે. ઘણા લોકો શહેરની ‘મશરૂમ’ ઉગાડતી કંપનીમાં રોકાયેલા છે. સરકારી નોકરીનું દલિતોમાં પ્રમાણ નહીંવત્ છે. થોડા યુવાનો ‘હોમગાર્ડ’માં ભરતી થયા છે.